Не си поплюва! Плеймейтката Ася Капчикова си заплю известен столичен кръчмар!
Кръчмар е новата цел на Ася Капчикова. Бившето гадже на Криско си е навила на пръста да стане официална половинка на един от собствениците на популярен столичен клуб, твърдят запознати. Според хора от обкръжението и на двамата не е изключено вече да се е намърдала в леглото му, въпреки че той има друго официално гадже. Името на мъжа, грабнал вниманието на Ася, е Веселин Борисов, твърдят хора, които са врели и кипели в нощния живот на София. Той е управител и съдружник в един от клубовете, в които еротичната моделка танцува.Говори се, че тя отдавна му се натискала, но преди да надуе бюст като на Николета Лозанова, била по-обрана в домогванията си до него. Откакто в деколтето й се друсат няколко стотин кубика силикон, самочувствието на Ася, което и без никога не е било ниско, вече било ударило тавана и тя обявила трета световна война на всички други мераклийки да са официална половинка на Борисов. За спечелването на тази война обаче й пречи фактът, че обектът на нейния интерес вече е зает. Той от години се води официална половинка на друга блондинка, която се казва Ивета. Говори се обаче, че Ася не била съвсем с пръст в уста от опитите да се сближи с Борисов. „Тя може и да не му е официално гадже, но е почти сигурно, че е спала с него поне веднъж. Той пробва лично всички танцьорки в клуба”, категорични са познати на бизнесмена. Те обаче не са сигурни, че плеймейтката има достатъчно сили, за да унищожи огромната конкуренция за сърцето на управителя на клуба, независимо колко силикон ще налее в деколтето си, пише „Уикенд“.